b'\n_START_ARTICLE_\nSpotlight (elokuva)\n_START_SECTION_\nVastaanotto\n_START_PARAGRAPH_\nSpotlight on saanut laajasti kehuja elokuvakriitikoilta. Arvosteluja ker\xc3\xa4\xc3\xa4v\xc3\xa4 sivusto Rotten Tomatoes on laskenut elokuvalle pistem\xc3\xa4\xc3\xa4r\xc3\xa4n 96% perustuen 240 arvosteluun, joiden keskim\xc3\xa4\xc3\xa4r\xc3\xa4inen arvosana on 8,9/10. Metacriticiss\xc3\xa4 elokuvalla on 93 pistett\xc3\xa4 100:sta merkiten \xe2\x80\x9dyleisi\xc3\xa4 kehuja\xe2\x80\x9d.\n_START_SECTION_\nPalkinnot\n_START_PARAGRAPH_\nSpotlight voitti parhaan elokuvan Oscarin ja palkinnon alkuper\xc3\xa4isest\xc3\xa4 k\xc3\xa4sikirjoituksesta. Lis\xc3\xa4ksi elokuva oli ehdolla parhaan ohjauksen, miessivuosan (Mark Ruffalo), naissivuosan (Rachel McAdams) ja leikkauksen (Tom McArdle) kategorioissa._NEWLINE_Se oli my\xc3\xb6s ehdolla kolmeen Golden Globe -palkintoon parhaasta draamaelokuvasta, ohjauksesta ja k\xc3\xa4sikirjoituksesta.\n_START_SECTION_\nKriitikoiden arvioita\n_START_PARAGRAPH_\nSpotlight on ollut useiden kriitikoiden listalla vuoden 2015 parhaista elokuvasta._NEWLINE_Vuonna 2016 Spotlight \xc3\xa4\xc3\xa4nestettiin BBC:n kyselyss\xc3\xa4 vuosisadan 100 parhaan elokuvan joukkoon. Vastaajina oli 177 elokuva-asiantuntijaa eri puolilta maailmaa.'